ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Νοεμβρίου 1994 για τη δεύτερη τροποποίηση της απόφασης 94/514/ΕΚ όσον αφορά ορισμένα μέτρα προστασίας από τον αφθώδη πυρετό στην Ελλάδα (Κείμενο που παρουσιάζει ενδιαφέρον για τον ΕΟΧ) (94/731/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10,

την οδηγία 89/662/ΕΟΚ του Συμβουλίου της 11ης Δεκεμβρίου 1989 σχετικά με τους κτηνιατρικούς ελέγχους στο ενδοκοινοτικό εμπόριο με προοπτική την υλοποίηση της εσωτερικής αγοράς (3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,

ότι, από την 1η Αυγούστου 1994, δηλώθηκαν κρούσματα αφθώδους πυρετού (FMD) σε διάφορες περιοχές της Ελλάδας-

ότι η κατάσταση του αφθώδους πυρετού στην Ελλάδα ενδέχεται να θέσει σε κίνδυνο τις αγέλες των άλλων κρατών μελών ενόψει του εμπορίου ζωντανών διχήλων ζώων και ορισμένων από τα προϊόντα τους-

ότι, με την απόφαση 94/514/ΕΚ της 8ης Αυγούστου 1994 όσον αφορά ορισμένα μέτρα προστασίας από τον αφθώδη πυρετό στην Ελλάδα (4) όπως τροποποιήθηκε από την απόφαση 84/683/ΕΚ (5), απαγορεύτηκε το εμπόριο ζώντων ζώων υπόπτων ασθένειας και των προϊόντων τους-

ότι η οδηγία 92/118/ΕΟΚ του Συμβουλίου της 17ης Δεκεμβρίου 1992 για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ, όπως τροποποιήθηκε από την απόφαση 94/723/ΕΚ της Επιτροπής (6), προβλέπει επεξεργασίες οι οποίες θεωρείται ότι καθιστούν ασφαλή τα δέρματα τα οποία έχουν μολυνθεί από τον ιό του αφθώδους πυρετού-

ότι, μετά από τέτοιου είδους επεξεργασία, μπορεί να πραγματοποιηθεί εμπόριο δερμάτων από περιοχές στις οποίες έχει εκδηλωθεί αφθώδης πυρετός-

ότι μαλλί το οποίο είναι στεγνό και καλώς συσκευασμένο δεν θέτει σοβαρό κίνδυνο για την εξάπλωση του ιού του αφθώδους πυρετού-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 94/514/ΕΚ τροποποιείται ως εξής:

1. Στο άρθρο 1, παράγραφοι 2 και 3, οι λέξεις "94/683/ΕΚ της 19ης Οκτωβρίου 1994" αντικαθίστανται από τις λέξεις "94/731/ΕΚ της 8ης Νοεμβρίου 1994".

2. Στο άρθρο 2, παράγραφος 3, οι λέξεις "94/683/ΕΚ της Επιτροπής της 19ης Οκτωβρίου 1994" αντικαθίστανται από τις λέξεις "94/731/ΕΚ της Επιτροπής της 8ης Νοεμβρίου 1994".

3. Στο άρθρο 3, παράγραφος 4, οι λέξεις "94/683/ΕΚ της Επιτροπής της 19ης Οκτωβρίου 1994" αντικαθίστανται από τις λέξεις "94/731/ΕΚ της Επιτροπής της 8ης Νοεμβρίου 1994".

4. Στο άρθρο 4, παράγραφος 4, οι λέξεις "94/683/ΕΚ της Επιτροπής της 19ης Οκτωβρίου 1994" αντικαθίστανται από τις λέξεις "94/731/ΕΚ της Επιτροπής της 8ης Νοεμβρίου 1994".

5. Στο άρθρο 5, παράγραφος 4, οι λέξεις "94/683/ΕΚ της Επιτροπής της 19ης Οκτωβρίου 1994" αντικαθίστανται από τις λέξεις "94/731/ΕΚ της Επιτροπής της 8ης Νοεμβρίου 1994".

6. Στο άρθρο 6, παράγραφο 3 και 4, οι λέξεις "94/683/ΕΚ της Επιτροπής της 19ης Οκτωβρίου 1994" αντικαθίστανται από τις λέξεις "94/731/ΕΚ της Επιτροπής της 8ης Νοεμβρίου 1994".

7. Στο άρθρο 7 η παράγραφος 2 αντικαθίσταται από το ακόλουθο κείμενο:

"2. Η εν λόγω απαγόρευση δεν ισχύει για τα δέρματα που έχουν παραχθεί πριν από την 1η Μαΐου 1994 ή που είναι σύμφωνα με τις απαιτήσεις της παραγράφου 1 σημείο Α στοιχεία 2 έως 5 ή της παραγράφου 1 σημείο Β στοιχεία 3 και 4 του κεφαλαίου 3 του παραρτήματος 1 της οδηγίας 92/118/ΕΟΚ του Συμβουλίου.

Λαμβάνεται φροντίδα ώστε να γίνεται πραγματικός διαχωρισμός μεταξύ κατεργασμένων και ακατέργαστων δερμάτων".

8. Στο άρθρο 7, παράγραφος 3, οι λέξεις "94/683/ΕΚ της Επιτροπής της 19ης Οκτωβρίου 1994" αντικαθίστανται από τις λέξεις "94/731/ΕΚ της Επιτροπής της 8ης Νοεμβρίου 1994".

9. Στο άρθρο 9 η παράγραφος 2 αντικαθίσταται από το ακόλουθο κείμενο:

"2. Οι απαγορεύσεις της παραγράφου 1 δεν ισχύουν για:

α) ζωικά προϊόντα που αναφέρονται στην παράγραφο 1 τα οποία έχουν υποβληθεί:

- σε θερμική επεξεργασία εντός ερμητικώς σφραγισμένου δοχείου με τιμή FO ίση με 3 ή μεγαλύτερη,

ή

- σε θερμική επεξεργασία κατά την οποία η θερμοκρασία στο κέντρο της μάζας ανέρχεται σε 70o C τουλάχιστον.

β) μαλλί προβατοειδών που δεν έχει υποστεί κατεργασία ή που είναι στεγνό και καλώς συσκευασμένο".

10. Στο άρθρο 9, παράγραφος 3 οι λέξεις "94/683/ΕΚ της Επιτροπής της 19ης Οκτωβρίου 1994" αντικαθίστανται από τις λέξεις "94/731/ΕΚ της Επιτροπής της 8ης Νοεμβρίου 1994".

Άρθρο 2

Τα κράτη μέλη τροποποιούν τα μέτρα που εφαρμόζουν στο εμπόριο προκειμένου να τα εναρμονίσουν με την παρούσα απόφαση και ενημερώνουν αμέσως την Επιτροπή.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 8 Νοεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 29.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 395 της 30. 12. 1989, σ. 13.

(4) ΕΕ αριθ. L 206 της 9. 8. 1994, σ. 16.

(5) ΕΕ αριθ. L 272 της 22. 10. 1994, σ. 53.

(6) ΕΕ αριθ. L 288 της 9. 11. 1994, σ. 51.